Statuia lui Columb, dată jos înainte de ziua în care se fac 528 de ani de la descoperirea Americii.
Autorităţile din Mexico City au îndepărtat statuia lui Cristofor Columb din centrul capitalei mexicane. Acţiunea, menită să protejeze monumentele, a iscat reacţii pro şi contra în rândul cetăţenilor. În 1492, navigatorul genovez a descoperit insula San Salvador din arhipeleagul Bahamas, aceasta fiind considerată data descoperirii Americii.
Aflat în serviciul Spaniei, Cristofor Columb descoperea acum 528 de ani Lumea Nouă, America de azi.Acum, autorităţile din Mexico City au decis să dea jos statuia navigatorului genovez, cu scopul declarat de a restaura monumentul. În realitate, mai mulţi activişti anunţaseră un protest pentru ziua de azi, în care statuia urma să fie demolată. Expediţiile lui Columb sunt asociate de mulţi cu abuzuri comise de europeni asupra popoarelor indigene. Cristofor Columb a întreprins, până în 1504, patru călătorii, în cursul cărora a descoperit majoritatea insulelor din America Centrală şi a atins coastele Americii Centrale şi ale Americii de Sud"Nu sunt de acord cu a avea acest tip de monument pe străzi, deoarece cred că reprezintă opresiunea sau un fel de represiune care a fost prezentă în acea perioadă", a spus Viridiana Chacon, localnică.